A Magyar Aktuárius Társaság
2003. évi feladatmegoldó versenye

A Magyar Aktuárius Társaság idén is megrendezi feladatmegoldó versenyét. Kérjük a megoldásokat legkésőbb 2003. május 16-ig Hanák Gábor számára eljuttatni a 1025 Bp. Mandula u. 20. címre.
A megoldók a megoldásokhoz mellékeljék zárt borítékban nevüket, a borítékra jeligéjüket írják rá.
A helyes megfejtők értékes jutalmakat kapnak. Részmegoldásokat is értékelünk!
Sok sikert a megoldásokhoz!
Budapest, 2003. április 17.

A MAT ügyvezetősége

A 2003. évi feladat

A BRIN Általános Biztosító Rt. a tartalékolási szabályzat 2002. év végi állapota szerint a tárgyév végére (azaz 2002. 12. 31-ére) vonatkozóan az egyik ágazatban az alábbi kifutási háromszög alapján határozza meg a bekövetkezett, de még be nem jelentett károk tartalékát:
A bekövetkezés éve	A bejelentés éve	
	1998	1999	2000	2001	2002	
1998	311,9	84,4	44,4	12,9	3,3	
1999		243,0	276,4	33,8	11,5	
2000			449,3	95,1	53,4	
2001				542,1	125,0	
2002					356,8	
A táblázat értékei a 2002. 12. 31-ig teljesített kárkifizetések és az addig bejelentett károkra megképzett tételes függőkár tartalékok összegét tartalmazzák MFt-ban.
A 2002-es bekövetkezésű károkra ‑néhány kisebb kár mellett‑ egy jelentős, 300 MFt-os kárt jelentettek 2003-ban a mérlegkészítés napjáig, így a 2002-es bekövetkezésű és 2003-as bejelentésű károknak (ezen már megismert károk vonatkozásában a végső kár becslésének) az értéke a mérlegkészítés napján 307,1 MFt.
Mekkora bekövetkezett, de még be nem jelentett károkra vonatkozó tartalékot képezne a 2002. 12. 31-i mérlegben, ha viszontbiztosítást nem veszünk figyelembe? Döntését indokolja is!